בזון הצווארון

בזון הצווארון (שם מדעי: Microhierax caerulescens) הוא מין של דורס קטן ממשפחת הבזיים המצוי לאורך דרום-מזרח אסיה. הוא שייך לסוג בזון (Microhierax) הקרוב למיני הסוג בז, אליו היה שייך במקור.

תיאור
בזון זה קטן מאוד ואורכו 15-18 ס"מ בממוצע ומשקלו 30-50 גרם. הבזון בעל נוצות גוף אדומות, זנב כנפיים וראש שחורים. ופנים, עורף וחזה לבנים. סביב העיניים ישנה מסיכה שחורה עבה. המקור צהוב ומעוקל ותחתיו סנטר אדמוני. כנפי הבז מצוידות לתעופה ביערות סבוכים בהם חי והזנב ארוך כדי לעזור בתמרון.

אזורי מחיה ותזונה
הבזון מצוי בעיקר סביב יערות ממוזגים וכן בחורשים ומדרונות הרים וגבעות בתחומי תפוצתו, לעיתים רבות סביב מקורות מים. הוא חי סביב 200-800 מ' ולעיתים עד 1,700 מ'. הוא נפוץ במדינות הבאות: צפון הודו, בנגלדש, בהוטן, קמבודיה, לאוס, נפאל, מיאנמר, תאילנד, וייטנאם ומלזיה.

הבזון הוא צייד מהיר של עופות אחרים, גוזלים וחרקים גדולים עליהם הוא מתביית בטפריו החזקים.

קישורים חיצוניים

הערות שוליים

טקסונים שתוארו בידי קארולוס ליניאוס
בזיים
הודו: עופות
מיאנמר: עופות
תאילנד: עופות
עופות יערות הגשם של דרום-מזרח אסיה
בעלי חיים שתוארו ב-1758